Ársþing Íþróttabandalags Vestmannaeyja fór fram í Týsheimilinu 6. janúar síðastliðinn . Um var að ræða ársþing ársins 2019 sem ekki náðist að halda á tilskildum tíma . Þingið gekk vel og mæting var góð . Hjördís Steina Traustadóttir er áfram formaður bandalagsins og með henni í stjórn eru Helga Sigrún Þórsdóttir varaformaður , Björn Matthíasson gjaldkeri , Arnheiður Pálsdóttir ritari og Gunnar Páll Hálfdánarson meðstjórnandi sem var kjörinn nýr inn í stjórn á þinginu . Umsókn Lyftingafélags Vestmannaeyja um inngöngu í bandalagið var samþykkt . Samþykkt var að skoða lög bandalagsins á milli þinga , m.a. með hliðsjón af breytingum á fyrirkomulagi þings . Þingin eru ekki lengur tveggja daga þing og í ljósi þess þarf m.a. að skoða feril varðandi nýjar tillögur sem stjórn berast fyrir þing og kynningu þeirra í aðdraganda þings .